《予卧病数日意思殊昏昏中秋强起陪老人把酒对》
宋代·喻良能

楚水涂山各一涯，今年还是去年时。
古来明月皆如此，我试停杯一问之。
丹桂飘香知有子，飞乌绕树似无枝。
直须看到冰轮昃，忍负姮娥隔岁期。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。